Transpordiamet                                                       
info@transpordiamet.ee 
            31.07.2026 nr 7-1/2570             				

Tehniliste tingimuste küsimine Kuusalu aleviku
Kuusalu tee 48 ja teeäärse kinnistu detailplaneeringu koostamiseks

Kuusalu Vallavalitsuse 02.07.2026 korraldusega nr 207 on algatatud Kuusalu aleviku Kuusalu tee 48 (35301:001:0769) ja Teeäärse (35301:001:0770) kinnistute ning lähiala detailplaneering.

Kuusalu tee 48 kinnistu on moodustatud vastavalt Kuusalu Vallavolikogu 26.09.2007.a otsusega nr 54 kehtestatud Kuusalu valla administratiiv- ja ärikeskuse detailplaneeringule. Kinnistule on 2025.aastal püstitatud Alexela automaattankla rajatised. Teeäärse kinnistu on seni hoonestamata.
Detailplaneeringuga soovitakse eraldada Teeäärse kinnistust ca 1600 m2 ning liita eraldatav ala Kuusalu tee 48 kinnistule. Kinnistute piiride muutus on vajalik ala teenindava hoone ehitusõiguse seadmiseks, hoonestusala määramiseks ning kinnistu sisese liikluskorralduse muutuse kavandamiseks.
Kuusalu valla üldplaneeringu kohaselt asub planeeritav ala tiheasustusalal, äri- ja teeninduse juhtotstarbega alal ning haljasalade maal. Juurdepääs kinnistule on tagatud avaliku kasutusega Kuusalu teelt. Planeeringuga kavandatu on kehtivale üldplaneeringule vastav. Hetkel menetluses oleva üldplaneeringuga on ala samuti kavandatud perspektiivse ärimaana.

Seoses liiklusintensiivsuse eeldusliku kasvuga antud Kuusalu tee piirkonnas ning koostöös Transpordiametiga kavandatava sõida-pargi ala ja bussiooteala rajamisega planeeritava ala vahetusse lähedusse, palume lubada kavandada Kuusalu tee 48 kinnistult täiendav väljapääs Tallinn-Narva maanteele. Antud võimalus on toodud ka hetkel kehtivas, Kuusalu Vallavolikogu 26.09.2007.a otsusega nr 54 kehtestatud Kuusalu valla administratiiv- ja ärikeskuse detailplaneeringus. Märgime, et Tallinn-Narva maanteele pealesõit antud asukohas toimub madalatel kiirustel ning seetõttu ei avalda täiendav juurdepääs negatiivset mõju põhimaantee liiklusohutusele.  Pigem aitab õigesti projekteeritud ja liiklusnõuetele vastav ühendus liiklust piirkonnas paremini hajutada ja korraldada.

Palume Transpordiameti tingimusi detailplaneeringu koostamiseks.

Lugupidamisega

/allkirjastatud digitaalselt/

Urmas Kirtsi
vallavalitsuse liige
vallavanema ülesannetes

Lisad : 
1.	Kuusalu Vallavalitsuse 02.07.2026 korraldus nr 207;
2.	Kuusalu Vallavolikogu 26.09.2007.a otsusega nr 54 kehtestatud Kuusalu valla administratiiv- ja ärikeskuse detailplaneering.

Kadi Raudla
606 6379